open-index/open-wikipedia-markdown huggingface dataset:
মির্জাখীল হাই স্কুল অ্যান্ড কলেজ

**মির্জাখীল হাই স্কুল অ্যান্ড কলেজ** বাংলাদেশের চট্টগ্রাম জেলার সাতকানিয়া উপজেলার একটি শিক্ষাপ্রতিষ্ঠান।

## অবস্থান
প্রতিষ্ঠানটি চট্টগ্রাম জেলার সাতকানিয়া উপজেলার সোনাকানিয়া ইউনিয়নের মির্জাখীল গ্রামে অবস্থিত। সাতকানিয়া উপজেলা হতে এর দূরত্ব ৫ কিলোমিটার।

## ইতিহাস
স্থানীয় শিক্ষানুরাগী ব্যক্তিত্ব আবদুর রউফ চৌধুরী স্থানীয় প্রাথমিক বিদ্যালয়ের জরাজীর্ণ ভবনের একটি কক্ষে ২০-২৫ জন ছাত্র-ছাত্রী নিয়ে ১৯৬৪ সালে ৬ষ্ঠ শ্রেণীর পাঠদান শুরু করেন।
স্থানীয় তিনজন শিক্ষক  উক্ত পাঠদানে অংশ গ্রহণ করেন। এভাবে ৮ম শ্রেণী পর্যন্ত ক্লাস চালু করেন। ১৯৬৫ সালে বিদ্যালয়টি নিম্নমাধ্যমিক  স্বীকৃতি লাভ করে। ১৬ বছর অতিক্রান্ত হওয়ার পর ১৯৮১ সালে উচ্চ মাধ্যমিক বিদ্যালয়ে রূপান্তরিত করার উদ্দেশ্য বিদ্যালয়ের প্রধান শিক্ষকসহ অনেকেই উল্লেখযোগ্য ভূমিকা পালন করেন। পর্যায়ক্রমে তৎকালীন কুমিল্লা মাধ্যমিক ও উচ্চ মাধ্যমিক শিক্ষা বোর্ডে পাঠদানের অনুমতি ও স্বীকৃতি  লাভ করে।
প্রতিষ্ঠানটি ২০২২ সালের ১০ ফেব্রুয়ারি শিক্ষা মন্ত্রণালয়ের উপসচিব স্বাক্ষরিত প্রজ্ঞাপন অনুসারে উচ্চ মাধ্যমিক পর্যায়ে পাঠদানের অনুমতি লাভ করে।

## ব্যবস্থাপনা
প্রতিষ্ঠান পরিচালনার জন্য একটি পরিচালনা পর্ষদ বা ম্যানেজিং কমিটি রয়েছে।

## শিক্ষকবৃন্দ
মির্জাখীল হাই স্কুল অ্যান্ড কলেজের বর্তমান প্রধান শিক্ষক আখতার আহমদ। এছাড়াও এ বিদ্যালয়ে আরও ২০জনের অধিক শিক্ষক-শিক্ষিকা কর্মরত আছেন।
## অবকাঠামো
মির্জাখীল হাই স্কুল অ্যান্ড কলেজে পাঁচ তলা বিশিষ্ট একটি ভবন ও দুই তলা বিশিষ্ট আরও দুইটি একাডেমিক ভবন রয়েছে। এছাড়া বিদ্যালয়ে তিনটি বিজ্ঞানাগার (পদার্থ, রসায়ন ও জীব), একটি শেখ রাসেল ডিজিটাল কম্পিউটার ল্যাব রয়েছে।
প্রতিষ্ঠানটিতে ১৯৫২ এর ভাষাসৈনিক ও ১৯৭১ এর শহীদদের স্মরণে রয়েছে একটি শহীদ মিনার।
বিদ্যালয়টিতে প্রধান শিক্ষকের জন্য আলাদা কার্যালয় রয়েছে।
বিদ্যালয়টি মোট ০.৮২ একর জায়গার ওপর বিস্তৃত এবং একাডেমিক ভবনসমূহ ০.২৪ একর জায়গার ওপর নির্মিত।

## সহ-শিক্ষা কার্যক্রম
এ বিদ্যালয়ে বর্তমানে বিভিন্ন ধরনের সহ-শিক্ষা কার্যক্রম চালু আছে।
* স্কাউট দল
* বিশ্ব সাহিত্য কেন্দ্র
* বাৎসরিক ক্রীড়া প্রতিযোগিতা
* বিতর্ক প্রতিযোগিতা
* সাংস্কৃতিক অনুষ্ঠান
* আবৃত্তি ও
* চিত্রাংকন প্রতিযোগিতা 
এছাড়াও বিদ্যালয়টির ছাত্র - ছাত্রীবৃন্দ বিভিন্ন আন্তঃস্কুল প্রতিযোগিতায় ও অংশগ্রহণ করে থাকে।

## গ্রন্থাগার
এখানে একটি গ্রন্থাগার রয়েছে, যেটি বিশ্ব সাহিত্য কেন্দ্রের সাথে সম্পৃক্ত।

## খেলার মাঠ
বিদ্যালয়টিতে একটি খেলার মাঠ রয়েছে, যেখানে প্রতিদিন প্রাত্যহিক সমাবেশ ও বার্ষিক ক্রীড়া ও সাংস্কৃতিক প্রতিযোগিতা অনুষ্ঠিত হয়।

## ফলাফল ও কৃতিত্ব
এ বিদ্যালয়ে বর্তমান পাশের হার প্রায় ৯০%। ২০২০ সালের এসএসসির জিপিএ ৫ এর ভিত্তিতে বিদ্যালয়টি উপজেলার তৃতীয় সেরা শিক্ষাপ্রতিষ্ঠানের কৃতিত্ব অর্জন করে।
## চিত্রশালা


Mirzakhil High School and College 02.jpg 
Mirzakhil High School and College 03.jpg 
মির্জাখীল উচ্চ বিদ্যালয়.jpeg 

## তথ্যসূত্র

বিষয়শ্রেণী:চট্টগ্রাম জেলার বিদ্যালয়
বিষয়শ্রেণী:সাতকানিয়া উপজেলার শিক্ষাপ্রতিষ্ঠান
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রাম জেলার মহাবিদ্যালয়
ভারতেশ্বর মন্দির

**ভারতেশ্বর শিব মন্দির** ভারতের ওড়িশা রাজ্যের রাজধানী ভুবনেশ্বরে অবস্থিত ৫ম শতকের একটি শিব মন্দির। এর অধিষ্টিত দেবতা হলো একটি চক্রাকার যৌনি পীঠস্থ শিবলিঙ্গ। ধর্মীয় অনুষ্ঠানাদি, যেমনঃ শিবরাত্রি, এখানে উদ্‌যাপিত হয়। এই মন্দিরটি কল্পনা চক থেকে লিঙ্গরাজ মন্দিরের অভিমুখী রাস্তার বাম দিকে এবং রামেশ্বর মন্দিরের ঠিক বিপরীতে অবস্থিত। মন্দিরটিতে কলিঙ্গান ক্রমের একটি রেখা চূঁড়া আছে। এটি অদ্যাবধি টিকে থাকা ওড়িশার প্রাচীনতম মন্দিরগুলির একটি।

## ইতিহাস
৬ষ্ঠ শতকে শৈলদভব শাসনামলে মন্দিরটি প্রতিষ্ঠিত হয়। বর্তমানে রাজ্যের প্রত্নতত্ত্ব বিভাগ এর উন্নয়নে কাজ করছে।

## স্থাপনা
কলিঙ্গীয় ধাঁচে রেখা বিমানে মন্দিরটি প্রতিষ্ঠিত হয়। মূল মন্দিনের নিকটে অবস্থিত লহ্মণভারা মন্দিরের দেয়ালে এবং এর স্থাপনার ধরন দেখে ধারণা করা হয়েছে মন্দিরটির প্রতিষ্ঠাকাল ৬ষ্ঠ খ্রিষ্টাব্দ হতে পারে।

## আরও দেখুন
* ভুবনেশ্বরের মন্দিরের তালিকা।

## তথ্যসূত্র

## বহিঃসংযোগ
* ভারতেশ্বর মন্দিরের স্থির চিত্র।
* ভারতেশ্বর মন্দিরের ভিডিও চিত্র।
* 
* 
* 
 

বিষয়শ্রেণী:শিব মন্দির
বিষয়শ্রেণী:ভুবনেশ্বরের হিন্দু মন্দির
বিষয়শ্রেণী:ওড়িশার মন্দির
বিষয়শ্রেণী:ওড়িশার শিব মন্দির
আব্দুল হামিদ খান (জেনারেল)

**আব্দুল হামিদ খান** পাকিস্তান সেনাবাহিনীর একজন জেনারেল ছিলেন এবং তিনি ১৯৭১ সালের বাংলাদেশের মুক্তিযুদ্ধ ও পাকিস্তান-ভারত যুদ্ধ সময়কালের পাকিস্তান সেনাবাহিনীর চিফ অফ স্টাফ (সিওএস) হিসেবে দায়িত্ব পালন করেন।
## প্রাথমিক সেনা জীবন
হামিদের জন্ম ১৯১৭ সালের ২৯ এপ্রিল। তিনি ইন্ডিয়ান মিলিটারি একাডেমি, দেহরাদুন-এ অধ্যয়ন করে ১৯৩৯ সালের ১৫ জুলাই ব্রিটিশ ভারতীয় সেনাবাহিনীর সমারসেট লাইট ইনফ্যান্ট্রি রেজিমেন্টে অস্থায়ীভাবে কমিশনপ্রাপ্ত হন, ১১ আগস্ট ১৯৩৯ তারিখ থেকে তার কাজকর্ম শুরু হয়, তাকে স্থায়ী কমিশন দেওয়া হয়েছিলো ১৭ দিন পর অর্থাৎ ২৮ তারিখে। ১৯৪০ সালের ২৮ নভেম্বর তিনি লেফটেন্যান্ট এবং পরের মাসের ২৩ তারিখে তিনি অস্থায়ী ক্যাপ্টেন পদে পদোন্নতি পান। তাকে ১০ম বেলুচ রেজিমেন্টে (বর্তমানে বৃহৎ বেলুচ রেজিমেন্ট) বদলি করা হয় ১৯৪২ সালের অক্টোবরে, তিনি ওটির ৩য় ব্যাটেলিয়নে নিয়োগ পেয়েছিলেন।

১৯৪৪ সালের ফেব্রুয়ারি মাসের ৩ তারিখ তাকে স্থায়ী ক্যাপ্টেন এবং অস্থায়ী মেজর পদে উঠানো হয়। ১৯৪৫ সালের ১৫ আগস্ট থেকে ১৮ অক্টোবর পর্যন্ত তিনি ভারপ্রাপ্ত লেফটেন্যান্ট কর্নেল ছিলেন। তিনি এরই মধ্যে স্টাফ কলেজ কোর্স সম্পন্ন করে ফেলেছিলেন।

১৯৪৭ সালের ১৪ আগস্ট পাকিস্তানের স্বাধীনতা দিবসে হামিদ পাকিস্তান সেনাবাহিনীর কর্মকর্তা হিসেবে পরিচিতি পেয়ে যান। তিনি স্থায়ী লেফটেন্যান্ট কর্নেল হিসেবে বেলুচ রেজিমেন্টের ষষ্ঠ ব্যাটেলিয়নের অধিনায়ক হিসেবে নিয়োগ পান এবং ১৯৪৮ এর এপ্রিল থেকে নভেম্বর পর্যন্ত এ পদে বহাল থাকেন। তারপর তাকে বেলুচ রেজিমেন্টের ৩য় ব্যাটেলিয়নের অধিনায়ক হিসেবে বদলি করা হয় যেটাতে তিনি ১৯৪৮ এর নভেম্বর মাস থেকে ১৯৪৯ সালের ডিসেম্বর মাস পর্যন্ত ছিলেন।

## ১৯৬৫ সালের যুদ্ধে হামিদ
১৯৬৫ সালের পাকিস্তান-ভারত যুদ্ধ চলাকালীন হামিদ মেজর জেনারেল পদে ১১ পদাতিক ডিভিশনের অধিনায়ক ছিলেন, যেটি ছিলো কসুর নামক এলাকায়। এই ডিভিশনের সাথে মিলে জেনারেল সরফরাজের নেতৃত্বাধীন ১০ম পদাতিক ডিভিশন যুদ্ধ করছিলো, ডিভিশন দুটো মিলে ভারতকে কড়া জবাব দিয়েছিলো। জেনারেল হামিদ ভারতের পাঞ্জাবে বড় ধরনের সামরিক অভিযান করে ব্যাপক ক্ষয়-ক্ষতি চালিয়েছিলেন।

## ইয়াহিয়া সরকারের অধীনে
১৯৬৫ সালের যুদ্ধের পরে হামিদ লেফটেন্যান্ট জেনারেল পদে পদোন্নতি পেয়ে ১ কোরের অধিনায়ক নিযুক্ত হন যেটি তখন খরিয়ানতে অবস্থিত ছিলো। ১৯৬৯ সালের ২৫ মার্চ সারা দেশে জেনারেল ইয়াহিয়া কর্তৃক মার্শাল ল জারি হলে হামিদ পূর্ণ জেনারেল পদে পদোন্নতি পান এবং পাকিস্তান সেনাবাহিনীর চিফ অফ স্টাফ (সিওএস) দায়িত্বে নিয়োজিত হন, এছাড়াও তাকে উপ প্রধান সামরিক আইন প্রশাসক হিসেবে নিয়োগ দেন ইয়াহিয়া। জেনারেল হামিদ ঐ বছরে পাকিস্তান স্বরাষ্ট্রমন্ত্রীর দায়িত্বে কয়েক মাস ছিলেন।

## তথ্যসূত্র

বিষয়শ্রেণী:পাকিস্তানি জেনারেল
বিষয়শ্রেণী:ভারতীয় সামরিক একাডেমী প্রাক্তন শিক্ষার্থী
বিষয়শ্রেণী:ভারত-পাকিস্তান যুদ্ধ ১৯৭১ এর জেনারেল
বিষয়শ্রেণী:ব্রিটিশ ভারতীয় সেনা কর্মকর্তা
বিষয়শ্রেণী:১৯১৭-এ জন্ম
বিষয়শ্রেণী:১৯৮৪-এ মৃত্যু
প্রফুল্ল চক্রবর্তী

**প্রফুল্ল চক্রবর্তী** (১৮৯১-১৯০৮) একজন বাঙালি ব্রিটিশ বিরোধী স্বাধীনতা আন্দোলন ব্যক্তিত্ব। বোমা পরীক্ষাকালে বিস্ফোরনে মারা যান।

## প্রারম্ভিক জীবন
প্রফুল্ল চক্রবর্তী ছিলেন রংপুর আদালতের পেশকার ঈশানচন্দ্র চক্রবর্তীর পুত্র। পিতা ছিলেন দেশপ্রেমিক মনোভাবাপন্ন। তার একটি কুস্তির আখড়া ছিল, সেখানে প্রফুল্ল চাকী, সুরেশ চক্রবর্তী ও তার পুত্র প্রফুল্ল যোগ দেন। প্রফুল্ল চক্রবর্তী রংপুর জিলা স্কুলের ছাত্র ছিলেন। ছাত্রাবস্থাতে তার সাথে গুপ্ত বিপ্লবী সংগঠনে যোগাযোগ হয়। ১৯০৫-০৬ সালে বঙ্গভঙ্গ আন্দোলনে তিনি যোগ দেন।

## মৃত্যু
বিপ্লবী প্রফুল্ল চক্রবর্তীর মৃত্যু দুর্ভাগ্যজনক ও মর্মান্তিক। ১৯০৮ সালের শুরুর দিকে বিপ্লবী উল্লাসকর দত্ত ও বারীন্দ্রকুমার ঘোষের নেতৃত্বে একটি দল বোমা পরীক্ষা করার জন্যে অধুনা ঝাড়খণ্ড রাজ্যের দেওঘর যায়। সংগে ছিলেন বিভূতিভূষণ সরকার, নলিনীকান্ত গুপ্ত ও সর্বকনিষ্ঠ প্রফুল্ল। দিঘিরিয়া পাহাড়ে বোমা ছোড়ার এই পরীক্ষায় প্রফুল্ল মারা যান ও উল্লাসকর দত্ত মারাত্মক ভাবে আহত হন। বিপ্লবীরা গোপনে তার মৃতদেহকে সেখানে ফেলে রেখে যেতে বাধ্য হয়েছিলেন। পুলিশের খাতায় প্রফুল্ল চক্রবর্তী নিরুদ্দেশ ঘোষিত হয়।

## তথ্যসূত্র

বিষয়শ্রেণী:১৮৯১-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯০৮-এ মৃত্যু
বিষয়শ্রেণী:রংপুর জেলার ব্যক্তি
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:রংপুর জিলা স্কুলের প্রাক্তন শিক্ষার্থী
ফাঁসিয়াখালী ইউনিয়ন

**ফাঁসিয়াখালী ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* ফাঁসিয়াখালী ইউনিয়ন, চকরিয়া; (কক্সবাজার জেলা)
* ফাঁসিয়াখালী ইউনিয়ন, লামা; (বান্দরবান জেলা)
চিন্তামণিশ্বর শিবমন্দির

**চিন্তামণিশ্বর শিবমন্দির** ভারতের ওড়িশা রাজ্যের রাজধানী ভুবনেশ্বরে অবস্থিত একটি হিন্দুমন্দির । পুরাতন স্টেশন বাজারের কাছে কটক-পুরী রাস্তার শাখা হিসেবে চিন্তামণিশ্বর রাস্তা অবস্থিত। এই রাস্তাতেই চিন্তামণিশ্বর মন্দিরের অবস্থান। মন্দিরটি পূর্বমুখী এবং অধিষ্ঠাতা দেবতা হচ্ছে যোনীপিঠের উপর শিবলিঙ্গ।

## বর্ণনা
মন্দিরটি ১৪ শতক সময়কার। স্থানীয় জনশ্রুতি অনুযায়ী মন্দিরটি কেশরীগণ নির্মাণ করেন। শিবরাত্রি, শিববিবাহ, জলাশয়,  রুদ্রাভিষেক সহ বিভিন্ন ধর্মীয় অনুষ্ঠান এই মন্দিরে পালিত হয়। এছাড়া বিবাহ ও পৈতাধারণ উৎসব পালিত হয়। 
## স্থাপত্যশৈলী
মন্দিরটির বিমান রেখাক্রমে অবস্থিত। নিচ থেকে উপর পর্যন্ত মন্দিরটি বড়, গান্দি এবং মস্তক অংশে

পূর্বদিকের কুলুঙ্গিতে চার হাত যুক্ত কার্তিকেয় মূর্তি স্থাপিত। তার প্রধান বামহাতে বারদামুদ্রা এবং উপরের ডান হাতে ময়ুরের মাথা ধরে আছেন। উপরের বাম হাতে তীর ধরা। দক্ষিণের কুলুঙ্গিতে চারহাতযুক্ত গণেশমূর্তি আছে যার প্রধান বাম হাতে অক্ষমালা এবং বাম হাতে মোদক পাত্র ধরা। তার উপরের ডান হাতে অঙ্কুশ এবং বাম হাতে ভাঙা দাঁত ধরা। উত্তরের কুলুঙ্গিতে দেবী পার্বতী অবস্থান করছেন।

তল জঙ্ঘ ও উপর জঙ্গ যথাক্রমে খাখড়া মুন্ডি ও পিধা মুন্ডি দিয়ে সাজানো। মন্দিরটি আধুনিক সীমানা প্রাচীর দিয়ে ঘেরা আছে যার পরিমাপ ৪০.০০ বর্গমিটার,  উচ্চতা ১.৮০ মিটার ও পুরুত্ব ০.২০ মিটার।  চৌকাঠের ডান পাশে চারহাত যুক্ত গণেশ আছে যার নিচের বাম ও ডান হাতে যথাক্রমে পরশু ও অক্ষমালা ধরা এবং  উপরের বাম ও ডান হাতে যথাক্রমে মোদকপাত্র ও ভাঙা দাঁত ধরা। 
## চিন্তামণিশ্বর পুকুর
মন্দির সীমানার মধ্যে মন্দির পুকুর অবস্থিত। স্থানীয় জনসাধারণের ধারণা পুকুরটি কেশরীগণ খনন করেছে। কার্তিক পূর্ণিমা এবং শ্রাবণ পূর্ণিমার মত উৎসবাদি এখানে পালিত হয়। পুকুরটি আয়তাকার যার দৈর্ঘ্য ২২.৪০ মিটার এবং প্রস্থ ১১.২০ মিটার ও গভীরতা ৩.০০ মিটার। পুকুরটিতে ভুগর্ভস্থ জলধারা থেকে পানি যোগ হওয়ায় সারাবছর পানির স্তর একই থাকে। অতিরিক্ত পানি নিষ্কাশনের জন্য পূর্বাংশের দেয়ালে একটি নির্গমনপথ আছে।

## আরও দেখুন
* ভুবনেশ্বরের মন্দিরের তালিকা।

## তথ্যসূত্র

## বহিঃসংযোগ
* 

বিষয়শ্রেণী:শিব মন্দির
বিষয়শ্রেণী:ভুবনেশ্বরের হিন্দু মন্দির
বিষয়শ্রেণী:ওড়িশার মন্দির
বিষয়শ্রেণী:ওড়িশার শিব মন্দির
বিষয়শ্রেণী:১৪শ শতাব্দীর হিন্দু মন্দির
উইন্ডোজ ১.০

**মাইক্রোসফট উইন্ডোজ ১.০** উইন্ডোজটি প্রকাশিত হয় ১৯৮৫ সালে। এতে মাইক্রোসফট ডস প্রোগ্রাম ব্যবহার করা হয়েছিল। তবে এটি গ্রাফিকাল ইউজার ইন্টারফেস-ভিত্তিক অপারেটিং পরিবেশে যা ইউজার ফ্রেন্ডলি  আইকন ও স্ক্রিন দিতে সক্ষ্ম ছিল। এর মধ্যে বাইনারি ফাংশন এর সাথে তাদের সোর্সকোড ব্যবহারে সক্ষম হয়েছিল।  উইন্ডোজ ১.০ জিইউআই, মাউস এবং কিছু গুরুত্বপূর্ণ অ্যাপ্লিকেশন নিয়ে প্রকাশিত হয়েছিল।

## ইতিহাস
**উইন্ডোজ ১.০:** ১৯৮৫ সালের ২০ নভেম্বর মাইক্রোসফট সর্বপ্রথম উইন্ডোজ ১.০ (Windows 1.0) বাজারে আনে। উইন্ডোজ ১.০ ছিল মাইক্রোসফট উইন্ডোজের প্রথম সংস্করণ। এটি কম্পিউটার ইতিহাসে একটি মাইলফলক এবং মাইক্রোসফটের জন্য এটি খুবই গুরুত্বপূর্ণ আবিষ্কার ছিল। উইন্ডোজ ১.০ এর সঙ্গে নোটপ্যাড, ক্যালেন্ডার, ক্যালকুলেটর, পেইন্ট ও ঘড়িও সংযুক্ত ছিল। রিভার্সি নামে একটি বোর্ড গেমও ছিল উইন্ডোজের প্রথম সংস্করণের সঙ্গে। উইন্ডোজ ১.০ সংস্করণ ২০০১ সালের ২১ ডিসেম্বরে বন্ধ হয়ে যায়।

## আরো দেখুন
* উইন্ডোজ ৭
* উইন্ডোজ ৮

## তথ্যসূত্র

বিষয়শ্রেণী:মাইক্রোসফটের ইতিহাস
বিষয়শ্রেণী:১৯৮৫-এর সফটওয়্যার
বিষয়শ্রেণী:মাইক্রোসফট উইন্ডোজ
বিষয়শ্রেণী:সফটওয়্যারের ইতিহাস
ডারবান বন্দর

**ডারবান বন্দর** (), সাধারণত ডার্নান হারবার নামে, যা সাব সাহারান আফ্রিকার বৃহত্তম এবং ব্যস্ত শিপিং টার্মিনাল বা বন্দর। এটি প্রতি বছর ৩১.৪ মিলিয়ন টন পণ্যসম্ভার পরিচালনা করে। এটি দক্ষিণ গোলার্ধের চতুর্থ বৃহত্তম কন্টেইনার টার্মিনাল, ২০১২ সালে বন্দরটি ২,৫৬৮,১২৪ টিইউ কন্টেইনার হ্যান্ডলিং করেছে।

## বন্দর পরিসংখ্যান

* ডারবান দক্ষিণ আফ্রিকার সবচেয়ে ব্যস্ততম বন্দর এবং প্রায় ৬০% আয় উপার্জন করে। 
* এটি আফ্রিকার দ্বিতীয় বৃহত্তম কন্টেইনার পোর্ট (মিশরের পোর্ট সাঈদ এর পরে)। 
* এটি দক্ষিণ গোলার্ধের চতুর্থ বৃহত্তম কন্টেইনার বন্দর। (প্রথম ইন্দোনেশিয়ায়  জাকার্তা, দ্বিতীয় ইন্দোনেশিয়ায়  সুরাবায়া বন্দর, তৃতীয় ব্রাজিলের  সান্তোস)।
* বন্দরের কাছাকাছি দূরত্ব । 
* মোট  রেলপথ । 
* বন্দরে মোট ৫৮ টি বার্থ রয়েছে যা ২০ টিরও বেশি টার্মিনাল  দ্বারা পরিচালিত হয়। 
* প্রতি বছর ৪৫০০ টি বাণিজ্যিক জাহাজ বন্দরটিতে  চলাচল করে।

## বন্দরের প্রবেশপথের গভীরতা
প্রবেশদ্বার চ্যানেলে চার্ট ডেটাম থেকে ১২.৮ মিটার (৪২ ফুট) গভীরতা এবং ১২২ মিটার (৪০০ ফুট) প্রস্তে বিস্তৃত ছিল। সম্প্রতি বন্দরের সম্প্রসারণ করা হয়েছে। আশ্রয়স্থলে প্রবেশের গভীরতা এখন ১৯ মিটার। নতুন ন্যাভিগেশন ব্যবস্থায় চ্যানেলের প্রস্ত হয়েছে  ২২০ মিটার।
## পোর্ট সুবিধাগুলি

### বার্থ
* পিয়ার নং ১ বার্থ 
* পিয়ার নং ২ বার্থ 
* পয়েন্ট এবং টি জেটি বার্থ
* ক্রস বার্থ 
* দ্বীপ দর্শন 
* ব্লাফ বার্থ 
* বয়েড বার্থ 
* ম্যডায়ান ভার্ফ বার্থ
### গাড়ি টার্মিনাল
ডারবান গাড়ি টার্মিনাল ১৯৯৮ সালে খোলা হয়েছিল, যার ধারণ ক্ষমতা ছিল ৬০,০০০ যানবাহন প্রতি বছর। ২০০৪ সালে একটি ১০০ মিলিয়ন - র্যান্ড-এর  বিস্তার ৬,৫০০ এর জন্য বে এর সংখ্যা নিয়ে আসে। এটি একটি ৩৮০ মিটার ব্রিজ বা সেতু দ্বারা টার্মিনালকে কায়েসাইডের সাথে যুক্ত করে, জাহাজের চলাফেরার সময়কে উন্নত করে এবং নিরাপত্তা উন্নত করে।
### ক্রুজ টার্মিনাল
এমএসসি ক্রুজ প্রতি বছর নভেম্বর থেকে এপ্রিল ডারবান মধ্যে এমএসসি সিনফোনিয়া ঘাঁটি। ২০১৮/২০১৯  থেকে দক্ষিণ আফ্রিকা ক্রুজ ঋতু এমএসসি ক্রুজ ডারবান মধ্যে অনেক বড় এবং নতুন এমএসসি মিউজিক নিযুক্ত করা হবে।  অনেক ক্রুজ জাহাজ প্রতিবছর ডারবানের মধ্য দিয়ে অতিক্রম করে, এর মধ্যে বিশ্বের কিছু বড় বড় জাহাজও রয়েছে, যেমন- আরএমএস কুইন মেরি ২। আর ২০০ মিলিয়ন দক্ষিণ আফ্রিকান ডলারের  ডারবান ক্রুজ টার্মিনাল নির্মাণের দরপত্রটি কোয়জুলু ক্রুজ টার্মিনাল (পিটি) লিমিটেডকে দেয়া হয়, যা ৭০% মালিকানাধীন এমএসসি ক্রুজ এসএ এবং ৩০% আফ্রিকা আর্মডা কনসোর্টিয়াম দ্বারা। টার্মিনাল যে কোন নির্দিষ্ট সময়ে ২ টি ক্রুজ জাহাজ নোঙর করতে সক্ষম হবে। 

## নৌ ঘাঁটি
 
নাভাল বেস ডারবান, ডারবানের সালিসবারি আইল্যান্ডে অবস্থিত যা ডারবান বন্দরের অংশ। দ্বিতীয় বিশ্বযুদ্ধের সময়ে প্রতিষ্ঠিত, এটি ২০০২ সালে একটি নৌবাহিনী স্টেশনে ডাউনগ্রেড করা হয়। ২০১২ সালে একটি সিদ্ধান্তের দ্বারা ঘাঁটিকে সম্পূর্ণ নৌ ঘাঁটি হিসাবে গড়ে তোলে  দক্ষিণ আফ্রিকার নৌবাহিনী, অফশোর পেট্রোল জাহাজের জন্য ফ্লোটিলা নির্মাণ করা হয়। ২০১৫ সালের ডিসেম্বর  এই নৌবাহিনী বেস পুনর্নির্মাণ করা হয়েছিল। এটি তিনটি ওয়ারিয়র-ক্লাস অভ্যন্তরীণ অফশোর প্যাট্রোল জাহাজ (পূর্বে মিসাইল-সশস্ত্র দ্রুত আক্রমণের ক্র্যাফট) এর হোম পোর্ট যা একটি নতুন ফ্লোটেল প্যাট্রল দ্বারা প্রতিস্থাপিত হবে চার থেকে পাঁচ বছরের মধ্যে। 

## তথ্যসূত্র

বিষয়শ্রেণী:দক্ষিণ আফ্রিকার বন্দর
ব্রজরাজ মহাপাত্র

**ব্রজরাজ ক্ষত্রিয় বীরবর চমুপতি সিং মহাপাত্র** (১৫ অক্টোবর ১৯২১ - ৩০ নভেম্বর ২০১৫) ছিলেন ব্রিটিশ যুগের সর্বশেষ *রাজকীয় রাজ্য* বর্তমান ওড়িশার অন্তর্গত তিগিরিয়া রাজ্যের রাজা।

ব্রজরাজ ১৯২১ সালের ১৫ অক্টোবরে তিগিরিয়ার রাজা সুদর্শন ক্ষত্রিয় বীরবর চমুপতি সিং মহাপাত্রের ঘরে জন্মগ্রহণ করেন। তারা জাতিতে সদগোপ ছিলেন
তিনি ১৯৪০ সালে রায়পুরের রাজকুমার মহাবিদ্যালয় থেকে ডিগ্রীলাভের পর, শোনপুরের রাজকুমারী রসমঞ্জরীকে বিয়ে করেন, এবং তাঁদের ৬ জন সন্তানাদি রয়েছে।

## প্রাথমিক জীবন

## রাজসিংহাসন আরোহণ ও অবরোহণ

## পড়াশোনা ও বিবাহ

## শেষজীবন

## তথ্যসূত্র

বিষয়শ্রেণী:ভারতীয় মহারাজা
বিষয়শ্রেণী:১৯২১ সালে জন্ম
বিষয়শ্রেণী:২০১৫ সালে মৃত্যু
বিষয়শ্রেণী:ওড়িশার ব্যক্তি
বিষয়শ্রেণী:১৯২১-এ জন্ম
বিষয়শ্রেণী:২০১৫-এ মৃত্যু
প্রোগ্রেসিভ রক

**প্রোগ্রেসিভ রক** (সংক্ষেপে: ** প্রোগ**; প্রায়শই **[[আর্ট রক]]**, **ক্লাসিক্যাল রক** বা ** সিম্ফনিক রক**)  রক সঙ্গীতের একটি উপধারা যা ১৯৬০ দশকের মাঝামাঝি সময়ে যুক্তরাজ্য ও যুক্তরাষ্ট্রে বিস্তৃতি লাভ করে। প্রাথমিকভাবে "প্রোগ্রেসিভ পপ" নামে অভিহিত, এই সঙ্গীত শৈলী মূলত সাইকেডেলিক ব্যান্ডগুলির বহিঃপ্রকাশ, যারা যন্ত্রসঙ্গীত ও রচনামূলক কৌশলের পক্ষে আদর্শ পপ ঐতিহ্যকে পরিত্যাগ করার মাধ্যমে অবিচ্ছিন্নভাবে জ্যাজ, লোককলা বা শাস্ত্রীয় সঙ্গীতের সঙ্গে যুক্ত ছিল। অতিরিক্ত উপাদানসমূহের মধ্যে রয়েছেে এর "প্রোগ্রেসিভ" ("প্রগতিশীল") স্তর: কাব্যিক গানের কথা, নতুন শব্দের জন্য প্রযুক্তির বহুরূপী ব্যবহার, "শিল্প" আচরণকৃত সঙ্গীত, এবং স্টুডিওর চেয়ে বরং মঞ্চই বাদ্যযন্ত্র কার্যকলাপের কেন্দ্রবিন্দু হয়ে ওঠে, যা প্রায়শই নাচার চাইতে মূলত শ্রবণের উদ্দেশ্যেই সঙ্গীত উৎপাদন করে থাকে।

## টিকা

## তথ্যসূত্র

## উৎস

*
* 
* 
* 
* 
* 
* 
* 
* 

## গ্রন্থতালিকা

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* * 
* 
* 
* 
* 
* 
* 
* 
* 
* 
* 
* 

## আরো পড়ুন

* Lucky, Jerry. *The Progressive Rock Files*. Burlington, Ontario: Collector's Guide Publishing, Inc (1998), 304 pages,  (paperback). Gives an overview of progressive rock's history as well as histories of the major and underground bands in the genre.
* Lucky, Jerry. *The Progressive Rock Handbook*. Burlington, Ontario: Collector's Guide Publishing, Inc. (2008), 352 pages,  (paperback). Reviews hundreds of progressive rock bands and lists their recordings. Also provides an updated overview, similar to The Progressive Rock Files.
* Snider, Charles. *The Strawberry Bricks Guide To Progressive Rock*. Chicago, Ill.: Lulu Publishing (2008) 364 pages,  (paperback). A veritable record guide to progressive rock, with band histories, musical synopses and critical commentary, all presented in the historical context of a timeline.
* Stump, Paul. *The Music's All That Matters: A History of Progressive Rock*. London: Quartet Books Limited (1997), 384 pages,  (paperback). Smart telling of the history of progressive rock focusing on English bands with some discussion of American and European groups. Takes you from the beginning to the early 1990s.
* Weingarten, Marc. *Yes Is The Answer: (And Other Prog-Rock Tales)*. Barnacle Book/Rare Bird Books (2013), 280 pages, . Defense of the genre.


বিষয়শ্রেণী:রক সঙ্গীত ধারা
বিষয়শ্রেণী:সঙ্গীতের ব্রিটিশ শৈলী
রক
নীতিকথা

[thumb|[রেমব্রন্ট অঙ্কিত দ্য রিটার্ন অব দ্য প্রডিগ্যাল সন।]]

**নীতিকথা** হল গদ্য বা পদ্য ছন্দে সংক্ষিপ্ত উপদেশমূলক গল্প, যাতে এক বা একাধিক শিক্ষামূলক বিষয় বা নীতির বর্ণনা থাকে। এটি উপকথা থেকে ভিন্ন, কারণ এতে প্রাণী, উদ্ভিদ, জড় বস্তু বা প্রাকৃতিক উপাদানের পরিবর্তে মানুষকেই মূল চরিত্রে দেখা যায়। নীতিকথা উপমার একটি ধরন।

সুসমাচার ও নূতন নিয়মের অনেক পণ্ডিত *নীতিকথা* বিষয়টিকে শুধুমাত্র যিশুর নীতিকথার ক্ষেত্রে ব্যবহার করেন, তবে একই ধরনের অন্য গল্পে ব্যবহারে কোন বাধা নেই। নীতিকথা, যেমন *[[প্যারাবল অব দ্য প্রডিগ্যাল সন]]* হল যিশুর বাইবেলের কানুন ও বাইবেলের অপ্রামাণিক অংশসমূহ শিক্ষা প্রদানের কৌশল।

## ইতিহাস
নীতিকথা মূলত ধর্মীয় লেখনীতে নৈতিক ধারণার খোঁজ করার জন্য ব্যবহৃত হয়। বাইবেলে নূতন নিয়মের (যিশুর নীতিকথা) সুসমাচার পরিচ্ছেদে অসংখ্য নীতিকথা রয়েছে। অনেক পণ্ডিতগণ (যেমন জন পি. মেইয়ার) মনে করেন এটি হিব্রু ভাষার *মাশাল* থেকে অনুপ্রাণিত। যিশুর নীতিকথার মধ্যে রয়েছে *[[প্যারাবল অব গুড সামারিটান]]* ও *[[প্যারাবল অব দ্য প্রডিগ্যাল সন]]*। পুরাতন নিয়মের মাশালের মধ্যে রয়েছে মেষী-মেষের নীতিকথা (২ স্যামুয়েল ১২:১-৯ এ নাথান বর্ণিত ) এবং তেকোয়ার নারীর নীতিকথা (২ স্যামুয়েল ১৪:১-১৩ এ বর্ণিত)।

## রচনাবলী
* *বুজে আখফাস*
* *বাইকি ই শ্রিপভিচ্‌সি*
* *[[যিশুর নীতিকথা]]*
* *দ্য রোস্টার প্রিন্স*

## তথ্যসূত্র

## বহিঃসংযোগ

বিষয়শ্রেণী:কথাসাহিত্য
বিষয়শ্রেণী:নীতিকথা
বিষয়শ্রেণী:লোকসাহিত্য
বিষয়শ্রেণী:সাহিত্যকর্মের প্রকার
বিষয়শ্রেণী:কল্পকাহিনী
বিষয়শ্রেণী:লোকজ্ঞান
বিষয়শ্রেণী:আখ্যান কৌশল
বিষয়শ্রেণী:প্ররোচণা কৌশল
বিষয়শ্রেণী:বাক্যালঙ্কার কৌশল
বিষয়শ্রেণী:ছোটগল্পের ধরন
বিষয়শ্রেণী:আধ্যাত্মিকতা
বিষয়শ্রেণী:প্রথাগত গল্প
নেহা কক্কড়

**নেহা কক্কড়** (; জন্ম: ৬ জুন ১৯৮৮) হলেন একজন ভারতীয় গায়িকা। ২০০৬ সালে তিনি আপাতবাস্তব টেলিভিশন অনুষ্ঠান *ইন্ডিয়ান আইডল*-এর দ্বিতীয় মৌসুমে প্রতিদ্বন্দ্বিতা করেন। কিন্তু দুর্ভাগ্যক্রমে তিনি শেষ আটে পৌঁছানোর আগেই ছিটকে যান। এছাড়া তিনি ২০১৪ সালে সনি টিভির "কমেডি সার্কাস কে টানসেন" -এ অংশগ্রহণ করেন। বর্তমানে, তিনি জী টেলিভিশনের *সা রে গা মা পা লিল চ্যাম্পস* শো-এর বিচারকের দায়িত্ব পালন করছেন।  ২০০৮ সালে, তিনি তার প্রথম অ্যালবাম *নেহা-দ্য রক স্টার* প্রকাশ করেন, যার সঙ্গীত পরিচালনা করেছেন মিত ব্রাদার্স। তার অন্য কাজসমূহের মধ্যে রয়েছে - *ইয়ারিয়া* চলচ্চিত্রের "সানি সানি", *দ্য শৌকিন্স* চলচ্চিত্রের "মানালি ট্রান্স", *গাব্বার ইজ ব্যাক* চলচ্চিত্রে হানি সিংয়ের সাথে "আও রাজা", *ফাটা পোস্টার নিকলা হিরো* চলচ্চিত্রের "ধাতিং নাচ", *[[কুইন (২০১৪-এর চলচ্চিত্র)|কুইন]]* চলচ্চিত্রের "লন্ডন তুমাকদা", *সত্যমেব জয়তে* চলচ্চিত্রের "দিলবার", মেইয়াং চ্যাংয়ের সাথে "হাঞ্জু" (অ্যালবাম) এবং গিপ্পি গ্রেওয়ালের সাথে "প্যাট লাইংগে" (অ্যালবাম)।

## প্রারম্ভিক জীবন
[থাম্ব|বাম|180px|বোন [সোনু কক্কড়ের সাথে নেহা।]]
নেহা কক্কড় ১৯৮৮ সালের ৬ই জুন উত্তরাখণ্ডের ঋষিকেশে জন্মগ্রহণ করেন। তিনি বলিউডের নেপথ্য কণ্ঠশিল্পী সোনু কক্কড়ের ছোট বোন এবং তার ভাই টনি কক্কড়ও একজন গায়ক। নেহা দিল্লিতে বেড়ে ওঠেন এবং নতুন দিল্লির উত্তম নগরের নিউ হলি পাবলিক স্কুলে পড়াশোনা করেন। তিনি চার বছর বয়সে গান গাওয়া শুরু করেন। এছাড়া তিনি বিভিন্ন পূজার অনুষ্ঠানে গান গাইতেন। একাদশ শ্রেণিতে পড়াকালীন ইন্ডিয়ান আইডলের দ্বিতীয় মৌসুমে অংশগ্রহণ করেন।

## কর্মজীবন
২০০৬ সালে তিনি আপাতবাস্তব টেলিভিশন অনুষ্ঠান *ইন্ডিয়ান আইডল*-এর দ্বিতীয় মৌসুমে প্রতিদ্বন্দ্বিতা করেন। এই প্রতিযোগিতার পর তিনি ২০০৮ সালে মিট ব্রসের সুরে *নেহা দ্য রক স্টার* অ্যালবামের মধ্য দিয়ে সঙ্গীত শিল্পে প্রবেশ করেন। ২০১৩ সালে তিনি *ফাটা পোস্টার নিকলা হিরো* চলচ্চিত্রের "ধাতিং নাচ" গানে কণ্ঠ দেন। ২০১৪ সালে তিনি *[[কুইন (২০১৪-এর চলচ্চিত্র)|কুইন]]* চলচ্চিত্রের "লন্ডন তুমাকদা" গানে কণ্ঠ দেন।

## গানের তালিকা

## দূরদর্শন বা টেলিভিশন
* ২০০৬: * [[ইন্ডিয়ান আইডল]] * প্রতিযোগী হিসাবে।
* ২০১৪: * [[কমেডি নাইট উইথ কপিল]] * অতিথি হিসেবে 
* ২০১৫: * [[কৌতুক ক্লাস]] * 
* ২০১৬: * [[কমেডি নাইট বাঁচাও]] * 
* ২০১৬: * [[কমেডি নাইট লাইভ]] * 
* ২০১৬: * [[কপিল শর্মা শো]] * 
* ২০১৭ বর্তমান: * [[সারে গা মা পা লিল চ্যাম্প্স ২০১৭|সা রে গা মা পা লিল চ্যাম্প্স ২০১৭]] * বিচারক হিসেবে।
* ২০১৮ বর্তমান

## তথ্যসূত্র

## বহিঃসংযোগ
* Official Website 
* 
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ইন্ডিয়ান আইডলের প্রতিযোগী
বিষয়শ্রেণী:উত্তরাখণ্ডের অভিনেত্রী
বিষয়শ্রেণী:উত্তরাখণ্ডের সঙ্গীতশিল্পী
বিষয়শ্রেণী:পাঞ্জাবি ভাষার সঙ্গীতশিল্পী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:হিন্দি ভাষার সঙ্গীতশিল্পী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় পপ-লোক সঙ্গীতশিল্পী
বিষয়শ্রেণী:ভারতীয় নেপথ্য গায়িকা
শঙ্কর রায়চৌধুরী

**শঙ্কর রায় চৌধুরী** (জন্মঃ সেপ্টেম্বর ৬, ১৯৩৭) ভারতীয় সেনাবাহিনীর একজন জেনারেল ছিলেন। তিনি ভারতীয় সেনাবাহিনীর প্রধান কর্মকর্তা হিসেবে ১৯৯৪ সাল থেকে ১৯৯৭ সাল পর্যন্ত ছিলেন।
## সেনাবাহিনীতে চাকরী
১৯৫৭ সালের ৯ জুন শঙ্কর রায় ভারতীয় সেনাবাহিনীর আর্মার্ড কোরের ২০তম ল্যান্সার্স রেজিমেন্টে কমিশন পান ২য় লেফটেন্যান্ট হিসেবে, তিনি প্রশিক্ষণরত ছিলেন ইন্ডিয়ান মিলিটারি একাডেমীতে। ১৯৬৫ সালের পাক-ভারত যুদ্ধে শঙ্কর চাম্ব-জুরিয়ান সেক্টরে কর্মরত ছিলেন এবং ১৯৭১ সালের যুদ্ধে তিনি পূর্ব পাকিস্তানের যশোর-খুলনা অঞ্চলে যুদ্ধ করেন। ১৯৭৪ সাল থেকে ১৯৭৬ সাল পর্যন্ত তিনি তার কমিশনের ইউনিট ২০তম ল্যান্সার্সের অধিনায়ক ছিলেন, এছাড়া তিনি ১৯৮০ সালের ডিসেম্বর মাস থেকে ১৯৮৩ সালের জুলাই মাস পর্যন্ত একটি স্বতন্ত্র সাঁজোয়া ব্রিগেডের কমান্ডার হিসেবে দায়িত্ব পালন করেন। ১৯৮৮ সালের মে মাসে তিনি একটি আর্মার্ড ডিভিশনের জেনারেল অফিসার কমান্ডিং হিসেবে নিয়োগ পান, এ পদে তিনি ১৯৯০ সালের মে পর্যন্ত বহাল ছিলেন। ১৯৯১ সালে তিনি জম্মু-কাশ্মীরের ১৬তম কোরের কমান্ডার নিযুক্ত হন লেফটেন্যান্ট-জেনারেল পদবীতে।

শঙ্কর ভারতীয় সেনাবাহিনীর প্রশিক্ষণসেবা সমূহের মহাপরিদপ্তরের জেনারেল অফিসার কমান্ডিং-ইন-চীফ (জিওসি-ইন-সি অব আর্মি ট্রেনিং কমান্ড) হিসেবে নিয়োগ পান ১৯৯২ এর আগস্টে। জেনারেল বি সি জোশীর স্থলাভিষিক্ত হিসেবে জেনারেল শঙ্কর পূর্ণ জেনারেল হিসেবে ১৯৯৪ সালের ২২ নভেম্বর ১৮তম সেনাপ্রধান হন। ১৯৯৭ সালের ৩০ সেপ্টেম্বর শঙ্কর ৪০ বছরের সামরিক জীবনের ইতি টানেন অবসরে গমন করে।

## তথ্যসূত্র

বিষয়শ্রেণী:ভারতীয় জেনারেল
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:১৯৩৭-এ জন্ম
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:কলকাতার সামরিক ব্যক্তি
বিষয়শ্রেণী:সেনাবাহিনী প্রধান (ভারত)
বিষয়শ্রেণী:জীবিত ব্যক্তি
বিষয়শ্রেণী:বাঙালি ব্যক্তি
বিষয়শ্রেণী:পশ্চিমবঙ্গের সামরিক কর্মকর্তা
মোকাররম হোসেন খোন্দকার

**ড. মোকাররম হোসেন খোন্দকার** (১৯২২ - ৩০ নভেম্বর ১৯৭২) ছিলেন বাংলাদেশের একজন প্রখ্যাত রসায়নবিদ এবং শিক্ষাবিদ। বিজ্ঞান ও প্রযুক্তিতে অনন্যসাধারণ নৈপুণ্যের জন্য ১৯৭৭ সালে তাঁকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।

## কর্মজীবন
মোকাররম হোসেন ১৯৪৮ সালে ঢাকা বিশ্ববিদ্যালয়রে রসায়ন বিভাগে রিডার হিসাবে তাঁর কর্মজীবন শুরু করেন এবং ১৯৬০ সালে অধ্যাপক হিসাবে নিয়োগ পান।
## পুরস্কার ও সম্মননা
বিজ্ঞান ও প্রযুক্তিতে অসাধারণ অবদানের জন্য ১৯৭৭ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।

## স্মারক
ঢাকা বিশ্ববিদ্যালয়ে একটি ভবনের নাম তার নামানুসারে “মোকাররম হোসেন খোন্দকার বিজ্ঞান ভবন” রাখা হয়েছে এবং প্রতি বছর এই বিশ্ববিদ্যালয়ে “মোকাররম হোসেন খোন্দকার স্মারক বক্তৃতা”র আয়োজন করা হয়।

## আরও দেখুন
* বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ
* খোন্দকার, মোকাররম হোসেন - বাংলাপিডিয়ায় “ড. মোকাররম হোসেন খোন্দকার” সম্পর্কিত নিবন্ধ।

বিষয়শ্রেণী:১৯২২-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিজ্ঞান ও প্রযুক্তিতে স্বাধীনতা পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:১৯২০-এর দশকে জন্ম
বিষয়শ্রেণী:ফরিদপুর জেলার ব্যক্তি
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:পাকিস্তান একাডেমি অফ সায়েন্সেসের সভ্য
লবেশ্বর শিব মন্দির

**লবেশ্বর শিব মন্দির** ভারতের ওড়িশা রাজ্যের রাজধানী ভুবনেশ্বরে সন্নিকটে অবস্থিত একটি হিন্দু মন্দির। বেলেপাথরের এই মন্দিরটি ভগ্নদশা দৃষ্ট হয়, যার মধ্যে অন্যতম হচ্ছে ছাদের ফাটল চুইয়ে উপাসনা কক্ষে বৃষ্টির পানির প্রবেশ।

## আরও দেখুন
* ভুবনেশ্বরের মন্দিরের তালিকা।

## তথ্যসূত্র

## বহিঃসংযোগ
* 
* ইন্দিরা গান্ধী জাতীয় কলা কেন্দ্র-এ লবেশ্বর মন্দির সম্পর্কিত প্রতিবেদন।

বিষয়শ্রেণী:শিব মন্দির
বিষয়শ্রেণী:ভুবনেশ্বরের হিন্দু মন্দির
বিষয়শ্রেণী:ওড়িশার মন্দির
আমার বডিগার্ড

***আমার বডিগার্ড*** হল ২০১৩ সালে ভারতে মুক্তিপ্রাপ্ত একটি বাংলা চলচ্চিত্র। যোশী ফিল্মসের ব্যানারে প্রযোজিত এই ছবিটি পরিচালনা করেন হরনাথ চক্রবর্তী। ছবির মুখ্য ভূমিকায় অভিনয় করেন প্রতীক ও ঋদ্ধিমা। ২০০৯ সালে ছবিটি নির্মাণের কাজ শেষ হয়ে গেলেও এটি মুক্তি পায় ২০১৩ সালের ২৯ মার্চ। প্রথম দিকে মনে করা হয়েছিল, এই ছবিটিই হবে প্রতীক ও ঋদ্ধিমা অভিনীত প্রথম ছবি। কিন্তু ছবিটি দেরিতে মুক্তি পাওয়ায় তার মধ্যেই দু’জনে বেশ কয়েকটি ছবিতে অভিনয় করেন।

## কাহিনী-সারাংশ
মানবদরদী যুব অনল (প্রতীক) সবার উপকার করতে ও সবার দিকে সাহায্যের হাত বাড়িয়ে দিতে ভালোবাসে। একদিন তার সঙ্গে দেখা হয় আঁখির (ঋদ্ধিমা ঘোষ)। আঁখি একটি বখে যাওয়া মেয়ে। সে সবসময় টাকাপয়সা নিয়েই মাথা ঘামায়। কিন্তু প্রথম দিন থেকেই দু’জনের মধ্যে একটি সুসম্পর্ক গড়ে ওঠে। সব জায়গায় দু’জনে একসঙ্গে যাতায়াত শুরু করে। অনল আঁখির প্রেমে পড়ে যায়। কিন্তু আঁখিকে প্রেম নিবেদন করলে আঁখি জানায়, সে অনলকে ভালোবাসে না। আসলে অনলের সঙ্গে সে ছলনা করেছে। অনলকে সে নিজের নিরাপত্তার জন্য নিজের দেহরক্ষী হিসেবেই ব্যবহার করেছে। যদিও অনলের ভালোবাসা তারপর আঁখির মনে পরিবর্তন আনতে সক্ষম হয়। এদিকে আঁখির প্রেমিক জয়ন্ত (কাঞ্চন মল্লিক) গুন্ডা পাঠিয়ে অনলকে খুন করার চেষ্টা করে। কিন্তু তাতে ব্যর্থ হয়ে সে মিথ্যে অভিযোগে ফাঁসিয়ে দেয় অনলকে। গ্রেফতার হয় অনল। কিন্তু আস্তে আস্তে মামলার গতিমুখ অন্য দিকে ঘুরে যায়। জানা যায়, জয়ন্তই আসল অপরাধী। ছবির শেষে দেখা যায়, গ্রেফতার হয় জয়ন্ত এবং আঁখি ফিরে আসে অনলের কাছে। অনলের সাহায্যে সে নিজের ভুলত্রুটিগুলিও সংশোধন করে নেয়।

## কলাকুশলী
* প্রতীক সেন - অনল
* তাপস পাল – পুলিশ অফিসার
* কাঞ্চন মল্লিক – জয়ন্ত
* ঋদ্ধিমা ঘোষ - আঁখি
* সুমিত গঙ্গোপাধ্যায় – সাব-ইন্সপেক্টর
* গৌতম চক্রবর্তী - কোরিওগ্রাফার
* অঞ্জন মাহাতো – পুলিশ কনস্টেবল

## তথ্যসূত্র

## বহিঃসংযোগ
* 

বিষয়শ্রেণী:২০১৩-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:হরনাথ চক্রবর্তী পরিচালিত চলচ্চিত্র
সিমরান (অভিনেত্রী)

**সিমরান** (জন্ম: ৪ এপ্রিল ১৯৭৬) হচ্ছেন ভারতের তামিল চলচ্চিত্র শিল্পের একজন অভিনেত্রী। তিনি অধিকাংশ ক্ষেত্রেই তামিল চলচ্চিত্রে অভিনয় করেছেন এছাড়াও রয়েছে অল্প কিছু হিন্দি, কন্নড়, মালয়ালম ও তেলুগু ভাষার চলচ্চিত্র। সিমরানের জন্ম ১৯৭৬ সালের ৪ এপ্রিল মুম্বাইতে এবং বড়ও হয়েছেন ঐ শহরে। সিমরান প্রথমে ফ্যাশন ডিজাইনিং-এ কর্মজীবন গড়তে চাইলেও চলচ্চিত্র জগতে ঢুকে পড়েন। ১৯৯৫ সালে তিনি *সনম হার্জাই* নামের একটি অতি স্বল্প বাজেটওয়ালা হিন্দি ভাষার চলচ্চিত্রে অভিনয় করেছিলেন যেটি মোটেও ব্যবসা করতে পারেনি। ১৯৯৬ সালে মুক্তি পাওয়া *তেরে মেরে সাপনে* মোটামুটি তাকে একরকমের পরিচিতি এনে দেয়, কারণ চলচ্চিত্রটি কিছুটা ব্যবসা করতে পেরেছিলো। একই বছর তার মালয়ালম চলচ্চিত্র *ইন্দ্রাপ্রাস্থাম* মুক্তি পায় এবং একই বছর একটি কন্নড় এবং পরের বছর একটি তেলুগু ছবিও তিনি করে ফেলেন।

১৯৯৭ সালে তার প্রথম ভালো ব্যবসাসফল চলচ্চিত্র *ভিআইপি* (তামিল) মুক্তি পায় যেটাতে তিনি নাচশিল্পী প্রভু দেবের সঙ্গে অভিনয় করেন। তামিল চলচ্চিত্র জগতের ঐ সময়কার উঠতি অভিনেতা অজিত কুমারের সঙ্গে *[[বালি (চলচ্চিত্র)|বালি]]* (১৯৯৯) তে অভিনয় করে সিমরান মোটামুটি পরিচিতি পেয়েছিলেন। তিনি ২০০২ সালে কিংবদন্তি অভিনেতা কমল হাসানের সঙ্গে *[[পাম্মাল কে সাম্বান্ধাম]]* এবং *[[পঞ্চতান্তিরাম]]* এ অভিনয় করেন। ২০০২ সালের তামিল চলচ্চিত্র *[[কান্নাতিল মুত্তামিত্তাল]]* এর জন্য সিমরান ফিল্মফেয়ার পুরস্কার জিতেছিলেন, চলচ্চিত্রটিতে তিনি মাধবনের সঙ্গে অভিনয় করেছিলেন।

সিমরান ২০০৩ সালের ডিসেম্বর মাসের ২ তারিখে দীপক বাগ্গা নামের তার এক বাল্যবন্ধুকে বিয়ে করেন। এই দম্পতির দুইজন ছেলে আছে।

## তথ্যসূত্র

## বহিঃসংযোগ
* 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:আন্তর্জাতিক তামিল চলচ্চিত্র পুরস্কার বিজয়ী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কালাইমামানি পুরস্কার প্রাপক
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:পাঞ্জাবি নারী
কর্ণাটকের জেলার তালিকা

ভারতের রাজ্য কর্ণাটক ৩১ টি জেলা ও ৪ টি প্রশাসনিক বিভাগে বিভক্ত। ভৌগোলিকভাবে রাজ্যটি ৪ টি অঞ্চলে বিভক্ত: উপকূলীয় কারাবলি বা কানাড়া অঞ্চল; পশ্চিমঘাট পর্বতের অন্তর্গত মালেনাড়ু অঞ্চল; কোলার, বেঙ্গালুরু ও টুমাকুরু সংবলিত আরে মালেনাড়ু অঞ্চল এবং দাক্ষিণাত্য মালভূমির অন্তর্গত বায়লুসীমে অঞ্চল।

## ইতিহাস
১৯৫৬ খ্রীষ্টাব্দে কর্ণাটক রাজ্য তার বর্তমান আকার লাভ করে। সেই সময়ে ভূতপূর্ব মহীশূর ও কুর্গ রাজ্যের সঙ্গে বম্বে, হায়দ্রাবাদ ও মাদ্রাজ রাজ্যের কন্নড়ভাষী জেলাগুলোকে যুক্ত করে এই নতুন রাজ্যের সৃষ্টি হয়। মহীশূর রাজ্যে দশটি জেলা ছিল: ব্যাঙ্গালোর, কোলার, টুমাকুরু, মাণ্ড্য, মহীশূর, হাসান, চিকমাগালুর, শিমোগা ও চিত্রদুর্গ্‌। ১৯৫৩ খ্রীঃ মাদ্রাজের উত্তরের জেলাগুলো থেকে অন্ধ্রপ্রদেশ রাজ্য গঠনের সময়ে বেল্লারি জেলা মাদ্রাজ থেকে মহীশূর রাজ্যে স্থানান্তরিত হয়। কুর্গ রাজ্য একটি জেলায় পরিবর্তিত হয়। দক্ষিণ কানাড়া জেলা আসে মাদ্রাজ থেকে; উত্তর কানাড়া, ধারওয়াড়, বেলগাউম ও বিজাপুর জেলা আসে বম্বে থেকে; এবং বিদর, গুলবর্গা ও রায়চুর জেলা আসে হায়দ্রাবাদ থেকে। কর্ণাটক রাজ্যের বর্তমান নামকরণ হয় ১৯৭৩ খ্রীঃ।

১৯৮৯ খ্রীঃ ব্যাঙ্গালোর জেলা থেকে ব্যাঙ্গালোর গ্রামান্তর জেলাকে বিচ্ছিন্ন করা হয়।

### জেলাসমূহের বর্ণানুক্রমিক বিভাগ

### দাবীকৃত অন্যান্য জেলা
* বেলগাভি জেলা থেকে গোকাক ও চিকোড়ি জেলা
* তুমকুর জেলা থেকে মধুগিরি জেলা
* মহীশূর জেলা থেকে হুণশূর জেলা
* বাগলকোট জেলা থেকে জমখণ্ডি (জামখণ্ডী) জেলা
* উত্তর কন্নড় জেলা থেকে সিরসি জেলা

## তথ্যসূত্র


বিষয়শ্রেণী:কর্ণাটকের জেলা
বিষয়শ্রেণী:ভারতের জেলা
বিষয়শ্রেণী:ভারতের জেলাসমূহের তালিকা
আইএনএস কদমত (পি২৯)

**আইএনএস কদমত (পি ২৯)** জাহাজটি প্রকল্পটি ২৮ এর অন্তর্গত ২০০৮ সালের ২৪ শে জুন কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেট কর্তৃক ভারতীয় নৌবাহিনীর জন্য নির্মিত চারটি এন্টি-সাবমেরিন যুদ্ধ-জাহাজের দ্বিতীয়টি। ভারতীয় নৌবাহিনীর পূর্বাঞ্চলীয় নৌ কমান্ডে জাহাজটি অন্তর্ভুক্ত হয়েছে।

## ইতিহাস
*আইএনএস কাডমট*কে ভারতের লক্ষা দ্বীপুঞ্জের অন্তর্গত কদমত দ্বীপের নামে নামকরণ করা হয়েছে এবং তার পূর্বসূরি আইএনএস কদমত (পি৭৮) এর উত্তরাধিকার বহন করেছে, যা ২৩ ডিসেম্বর ১৯৬৮ থেকে ৩০ নভেম্বর ১৯৯২ সাল পর্যন্ত ২৪ বছর ধরে নৌবাহিনীতে সেবা করেছে।  ২৫ অক্টোবর ২০১১ সালে তৎকালীন ডিফেন্স মন্ত্রী এম এম পল্লাম রাজুর স্ত্রী মমতা পল্লাম রাজু জাহাজটির উদ্ভোদন করেন।  ২৬ নভেম্বর ২০১৫ সালে ভারতীয় নৌবাহিনীর কাছে জাহাজটি হস্তান্তর করা হয় এবং ৭ জানুয়ারি ২০১৬ সালে নৌবাহিনীর প্রধান অ্যাডমিরাল আর কে ধাউন জাহাজটিকে বিশাখাপত্তনমের নৌঘাটিতে মোতায়েন করেন। 

## নকশা
এএনএস কদমতের প্রধান ভূমিকাটি হল সাবমেরিন যুদ্ধবিরোধী, শত্রু সাবমেরিন আক্রমণ থেকে বন্দীদের এবং বন্দরে জাহাজ রক্ষা করার।  প্রায় ৯০ শতাংশ জাহাজ যন্ত্রাংশ দেশীয় এবং নৌ-এর অভ্যন্তরীণ সংগঠন, নৌ-নকশা অধিদপ্তর দ্বারা তৈরি করা হয়েছে যন্ত্রাংশ গুলি এবং ভারতের তৈরি উচ্চ গ্রেড স্টিল (DMR 249A) ব্যবহার করে নির্মিত হয়েছে আইএনএস কদমত। 

এটি জলের মধ্যে বিকিরণকৃত জলীয় শব্দ নিম্ন স্তরের সৃষ্টি করে যার ফলে জাহাজটিকে সনাক্তকরণের সম্ভাবনাকে হ্রাস করে। এটি একটি এন্টি-বিমান বন্দুক, টর্পেডো এবং রকেট লঞ্চার সহ বিভিন্ন বৈশিষ্ট্য সহ সজ্জিত। এ জাহাজটি ইতোমধ্যে প্রাথমিক সতর্কতা, ন্যাভিগেশন এবং ফায়ার কন্ট্রোল রডার রয়েছে যা ডুবোজাহাজ সেন্সর এবং ইন্টিগ্রেটেড কমিউনিকেশন এবং ইলেকট্রনিক ওয়ারফায়ার সিস্টেম ছাড়াও। 

এএসডব্লু (ASW)- সমন্বিত যুদ্ধ ব্যবস্থা চারটি ভারী টর্পেডো টিউব লঞ্চার এবং ১২-ব্যারেলড আরবিইউ৬০০০ (RBU6000) রকেট গভীরতা চার্জ লঞ্চারের একটি জোড়া রয়েছে যা লার্সেন অ্যান্ড টুব্রোর দ্বারা গঠিত বিভিন্ন নকশার উন্নতির অন্তর্ভুক্ত। স্থানীয়ভাবে উন্নত মরিচ অ্যান্টি-টর্পেডো দোভাষী সিস্টেম ইনস্টল করা হয়েছে কিনা তা জানা যায় না। অগ্নি-নিয়ন্ত্রণ ব্যবস্থা হল ভারত ইলেক্ট্রনিক আইএসি মডেম সি সিস্টেম। জাহাজটি হুমেসা-এন.জি. ধন-মাউন্ট সোনার দিয়ে সজ্জিত হলেও একটি অ্যাটলাস ইলেকট্রনিকিক টাওয়ার অ্যারের সোনার সেট যথাক্রমে লাগানো হবে। জাহাজটি উল্লম্ব লঞ্চ পৃষ্ঠ-টু-এয়ার মিসাইলগুলির সাথে লাগানো হবে। 

একটি 'এক্স' আকৃতির হুল ফর্ম, বালি মাউন্ট ইঞ্জিন এবং একটি আইআর (IR) দমন সিস্টেমের কারণে কদমতের একটি কম রেডিও, অ্যাকোস্টিক, চুম্বকীয় এবং ইনফ্রা লাল (আইআর) স্বাক্ষর রয়েছে। ইআর দমন সিস্টেম জাহাজ দ্বারা নির্গত তাপ হ্রাস করে যার ফলে ইনফ্রারেড স্বাক্ষর হ্রাস করা হয় যাতে ক্ষেপণাস্ত্রগুলির চাহিদা মেটানোর জন্য জাহাজকে রক্ষা করা যায়।  এটি ভারতীয় নৌবাহিনীর একটি অত্যন্ত উন্নততর যুদ্ধক্ষেত্র হিসেবে ব্যবহৃত পারমাণবিক, জৈবিক ও রাসায়নিক যুদ্ধের এলাকাগুলির মধ্যে কাজ করতে সক্ষম হবে। 

## তথ্যসূত্র

## বহিঃসংযোগ

বিষয়শ্রেণী:ভারতীয় নৌবাহিনীর করভেট
বিষয়শ্রেণী:কার্মোতা-শ্রেণি করভেট
বিষয়শ্রেণী:ভারতে নির্মিত জাহাজ
বিষয়শ্রেণী:২০১১-এর জাহাজ
মুহাম্মাদের বিরুদ্ধ সমালোচনা

মুহাম্মদের সময়ের অমুসলিম আরব সমসাময়িকরা ইসলামী নবী মুহাম্মদকে একেশ্বরবাদ প্রচারের জন্য এবং আরবের ইহুদি গোত্রগুলো মুহাম্মাদ "অবৈধভাবে বাইবেলের বর্ণনা ও ব্যক্তিত্বগুলোকে দখল করেছেন এবং ইহুদি ধর্মকে অবমাননা করেছেন" এমন দাবি তুলে প্রথম সমালোচনা করেছিলেন। এই কারণে, মধ্যযুগীয় ইহুদি লেখকরা সাধারণত তাকে অবমাননাকর উপনাম হা-মেশুগ্গা (হিব্রু: מְשֻׁגָּע‬, অর্থাৎ "পাগল" বা "অভিশপ্ত ব্যক্তি") নামে উল্লেখ করতেন।

মধ্যযুগে বিভিন্ন পশ্চিমা এবং বাইজেন্টাইন খ্রিস্টান চিন্তাবিদ মুহাম্মদকে ঘৃণিত ব্যক্তি, মিথ্যা নবী এবং এমনকি খ্রিস্টবিরোধী হিসেবে গণ্য করতেন। খ্রিস্টান সমাজে তিনি প্রায়ই একজন ভ্রষ্টবাদী বা শয়তানের দ্বারা অভিভূত ব্যক্তি হিসেবে দেখা হতেন। থমাস অ্যাকুইনাস মুহাম্মদ কর্তৃক ধর্মীয় বিষয়গুলো পরিচালনার ধরন এবং পরকাল সম্পর্কে তার বর্ণিত "ইন্দ্রিয়সুখ" প্রদানের প্রতিশ্রুতি সমালোচনা করেছিলেন।

আধুনিক সমালোচনাগুলো নবী মুহাম্মদের নবী হিসেবে আন্তরিকতা, নৈতিকতা, তার বিবাহ, দাসমালিকানা এবং তার মানসিক অবস্থার উপর নিয়ে করা হয়েছে। মুহাম্মদ শত্রুদের প্রতি "মদিনায় বনু কুরাইজা গোত্রের ওপর আক্রমণের ঘটনা নির্মমতা" - র মতো অভিযোগেরও মুখোমুখি হয়েছেন।

## বিরুদ্ধ সমালোচনা
### প্রাক্তন মুসলিম নাস্তিক/অজ্ঞেয়বাদীদের দ্বারা বিরুদ্ধ সমালোচনা

ইবনে আল-রাওয়ান্দি, আল-মা’আরি এবং আবু ইসা আল-ওয়ারাক বিখ্যাত ছিলেন ধর্মের সমালোচক হিসেবে যারা মুহাম্মাদের নৈতিকতার সমালোচনা করেছিলেন।

### ইহুদীদের দ্বারা বিরুদ্ধ সমালোচনা

মধ্যযুগে ইহুদীরা মুহাম্মাদকে হিব্রু ভাষায় *হা-মেশুগ্গাহ্* যার অর্থ হচ্ছে পাগল বলে অভিহিত করতেন। শব্দটি মুহাম্মাদের ক্ষেত্রে বলা হত তার কর্মকাণ্ড দেখে।

### খ্রিষ্টানদের দ্বারা বিরুদ্ধ সমালোচনা

মুহাম্মাদের মৃত্যুর অল্প কিছু কাল পর আরব অঞ্চলের খ্রিষ্টানরা মুহাম্মাদকে মিথ্যা নবী এবং রক্তপিপাসু বলে দাবী করেন। জন অব দামাস্কাস (৬৭৬-৭৪৯) নামের এক ব্যক্তি মুহাম্মাদের কুরআন বিষয়ে বলেছিলেন যে, ওটি হচ্ছে বাইবেলের নকল। আরো বহু খ্রিষ্টান ধর্মগুরু মুহাম্মাদকে খুনী, ভণ্ড এবং নারীসক্ত পাগল বলে অভিহিত করতেন, তারা তাকে যীশুবিরোধী শয়তান বলে যীশুর অনুসারীদেরকে সতর্ক থাকতে বলতেন। জন অব দামাস্কাস তার 'ফাউন্ট অব উইসডোম' বইয়ের দ্বিতীয় অধ্যায় 'কনসার্নিং হেরেসিয' এ খ্রিস্টান এবং মুসলিমদের অনেক বর্ণনা করেন। অধ্যায়টিতে জন মুহাম্মাদকে মিথ্যা নবী এবং একজন যীশুবিরোধী বলেন।

## আরও দেখুন
* ইসলামের সমালোচনা
* কুরআনের সমালোচনা

## তথ্যসূত্র

বিষয়শ্রেণী:ধর্মের বিরুদ্ধ সমালোচনা
বিষয়শ্রেণী:ইসলামের বিরুদ্ধ সমালোচনা
বিষয়শ্রেণী:ব্যক্তির বিরুদ্ধ সমালোচনা
বিষয়শ্রেণী:ইসলামের সমালোচনা
বিষয়শ্রেণী:মুহাম্মাদ
বিষয়শ্রেণী:ইসলাম সম্পর্কিত বিতর্ক
মালিক (দ্ব্যর্থতা নিরসন)

**মালিক** দ্বারা বোঝানো পতে পারে:

* আব্দুল মালিক- বাংলাদেশে হৃদরোগ চিকিৎসার পথিকৃৎ ও জাতীয় অধ্যাপক।
* আমাল মালিক-ভারতীয় সঙ্গীত পরিচালক ও গায়ক।
* আরমান মালিক- ভারতীয় সঙ্গীত শিল্পী এবং গায়ক।
* আহসান মালিক- ডাচ আন্তর্জাতিক ক্রিকেটার।
* জায়ান মালিক- ইংরেজ সঙ্গীতশিল্পী ও গীতিকার।
* মালিক ইবনে আনাস- হাদিস বিশারদ ও ফিকহ পণ্ডিত।
* মালিক গোলাম মুহাম্মদ- পাকিস্তানের তৃতীয় গভর্নর জেনারেল।
* মালিক দীনার- একজন তাবেঈ এবং ভারত উপমহাদেশে ইসলাম ধর্ম প্রচারক।
* মুনির মালিক- পাকিস্তানি ক্রিকেটার।
* শোয়েব মালিক- পাকিস্তান ক্রিকেট দলের একজন ক্রিকেটার।
* সেলিম মালিক- পাকিস্তানি সাবেক আন্তর্জাতিক ক্রিকেটার।
মাহাবুব আলম চাষী

**মাহাবুব আলম চাষী** (১৯২৭ - ১৯৮৩) হলেন বাংলাদেশের একজন প্রখ্যাত সমাজকর্মী এবং সরকারি কর্মকর্তা। তিনি ১৯৭১ সালের অস্থায়ী বাংলাদেশ সরকারের পররাষ্ট্র সচিব হিসাবে স্বাধীনতা যুদ্ধেও অবদান রেখেছেন।  শেখ মুজিবুর রহমানের হত্যাকান্ডে অন্যতম ষড়যন্ত্রকারী হিসাবে তাকে চিহ্নিত করা হয়। পল্লী উন্নয়নে অনন্য সাধারণ অবদানের জন্য ১৯৭৭ সালে তাকে “স্বাধীনতা পুরস্কার” প্রদান করা হয়।

## জন্ম ও পারিবারিক পরিচিতি
থাম্ব

## শিক্ষাজীবন

## কর্মজীবন
সিএসপি কর্মকর্তা মাহাবুব আলম ৫০'এর দশকে ওয়াশিংটনস্থ পাকিস্তান দূতাবাসে কর্মরত ছিলেন এবং ১৯৬৭ সালে পাকিস্তানের পররাষ্ট্র দপ্তরের চাকরি হতে ইস্তফা দেন।

## পুরস্কার ও সম্মননা
পল্লী উন্নয়নে অসাধারণ অবদানের জন্য ১৯৭৭ সালে দেশের “সর্বোচ্চ বেসামরিক পুরস্কার” হিসাবে “স্বাধীনতা পুরস্কার” প্রচলণকালীনই তাকে “পল্লী উন্নয়নে স্বাধীনতা পুরস্কার” প্রদান করা হয়।

## আরও দেখুন
* স্বনির্ভর আন্দোলন;
* পল্লী উন্নয়নে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:১৯২৭-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পল্লী উন্নয়নে স্বাধীনতা পুরস্কার বিজয়ী
বিষয়শ্রেণী:বাংলাদেশের সচিব
বিষয়শ্রেণী:বাংলাদেশী সমাজকর্মী
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:শেখ মুজিবুর রহমানের হত্যাকাণ্ড
বিষয়শ্রেণী:২০শ শতাব্দীর বাংলাদেশী ব্যক্তি
মগবাজার-মৌচাক ফ্লাইওভার

**মগবাজার-মৌচাক ফ্লাইওভার** বা **মগবাজার-মৌচাক সমন্বিত ফ্লাইওভার** বা **মগবাজার-মৌচাক উড়ালসেতু**টি একটি মগবাজার-মৌচাক-মালিবাগের সমন্বিত উড়ালসেতু। রাজধানী ঢাকার মগবাজার, মৌচাক, বাংলামোটর, রাজারবাগ, মালিবাগ, শান্তিনগর ও তেজগাঁওয়ের যানজট নিরসন ও অবাধ যান চলাচল নিশ্চিত করতে ২০১১ সালে এ উড়ালসড়ক প্রকল্পটি গ্রহণ করা হয়।

## বিবরন
চার লেনের এ ওড়ালসড়কটি প্রায় ৮ দশমিক ২৫ কিলোমিটার দীর্ঘ। এর ১৫ স্থানে উঠানামা করার ব্যবস্থা রয়েছে - এগুলো হলো তেজগাঁওয়ের সাতরাস্তা, এফডিসি, মগবাজার, হলি ফ্যামিলি হাসপাতাল, বাংলামটর, মালিবাগ, রাজারবাগ পুলিশ লাইন ও শান্তিনগর মোড়। এ ওড়ালসড়কটির প্রতিটি পিলার পাইলের গভীরতা প্রায় ৪০ মিটার।

[থাম্ব|বাংলাদেশের ঢাকার [মগবাজার-মৌচাক ফ্লাইওভার|মগবাজার-মৌচাক ফ্লাইওভারের স্তম্ভে সৌন্দর্যবর্ধনের জন্য রিকশাচিত্রের আদলে অঙ্কিত গ্রাফিতি]]
## অর্থায়ন
এ ওড়ালসড়কটির প্রকল্প বাস্তবায়নে ব্যয় হয়েছে প্রায় ১ হাজার ২১৮ কোটি ৮৯ লাখ টাকা। এরমধ্যে সৌদি ফান্ড ফর ডেভেলপমেন্ট (এসএফডি) ও ওপেক ফান্ড ফর ইন্টারন্যাশনাল ডেভেলপমেন্ট (ওএফআইডি) দিয়েছে ৭৭৬ কোটি ১৬ লাখ টাকা, আর বাকী ৪৪২ কোটি ৭৩ লাখ টাকা অর্থায়ন করেছে বাংলাদেশ সরকার। এ প্রকল্পটির তদারকি প্রতিষ্ঠান হল স্থানীয় সরকার প্রকৌশল অধিদপ্তর (এলজিইডি), এবং নির্মাণ কাজ করেছে তমা কনস্ট্রাকশন লিমিটেড, সিমপ্লেক্স-নাভানা ও চীনা কোম্পানি এমসিসিসি-এসইএল-ইউডিসি।

## প্রকল্প বাস্তবায়ন
২০১৩ সালের ১৬ ফেব্রুয়ারি সাবেক প্রধানমন্ত্রী শেখ হাসিনা ওড়ালসড়কটির নির্মাণকাজের উদ্বোধন করেন। এর পরে ধাপে ধাপে নকশা পরিবর্তন ও নির্মাণ ব্যয় বাড়তে থাকে এ প্রকল্পের। প্রথমে ২০১৪ সালের মধ্যে এ ফ্লাইওভারের কাজ শেষ হওয়ার কথা থাকলেও বিভিন্ন জটিলতায় প্রকল্পের মেয়াদ বাড়ানো হয়।

প্রকল্পটি সম্পন্ন করতে প্রথমে ব্যয় ধরা হয় ৩৪৩ কোটি ৭০ লাখ টাকা। পরে তা বেড়ে দ্বিতীয় ধাপে ব্যয় নির্ধারণ করা হয় ৭৭২ কোটি ৭৭ লাখ টাকা। কিন্তু তাতেও প্রকল্পটি সম্পন্ন না হওয়ায় সর্বশেষে ব্যয় দাড়ায় ১২১৮ কোটি ৮৯ লাখ টাকা।

এ ওড়ালসড়কটির কাজ তিন ভাগে শেষ করা হয়েছে। সর্বপ্রথম, ২০১৬ সালের ৩০ মার্চ প্রধানমন্ত্রী শেখ হাসিনা সাতরাস্তা-মগবাজার-হলি ফ্যামিলি হাসপাতাল অংশের উদ্বোধন করেন। পরে ১৫ সেপ্টেম্বর ইস্কাটন-মৌচাক অংশের যান চলাচল উদ্বোধন করেন স্থানীয় সরকার, পল্লী উন্নয়ন ও সমবায়মন্ত্রী খন্দকার মোশাররফ হোসেন। আর ১৭ মে ২০১৭, খুলে দেওয়া হয় ফ্লাইওভারটির এফডিসি মোড় থেকে সোনারগাঁও হোটেল পর্যন্ত কারওয়ান বাজারমুখী অংশ। সবশেষে ২৬শে অক্টোবর ২০১৭, রোজ বৃহস্পতিবার দুপুর সাড়ে ১২টায় একটি ভিডিও কনফারেন্সের মাধ্যমে প্রধানমন্ত্রী শেখ হাসিনা ওড়ালসড়কটির উদ্বোধন করে যান চলাচলের জন্য পুরোপুরি খুলে দেন। পুরো প্রকল্পটি বাস্তবায়ন করতে সময় লাগে প্রায় ৬ বছর।

## তথ্যসূত্র

## বহিঃসংযোগ

alo ১১-০১-২০১৬

বিষয়শ্রেণী:ঢাকার সেতু ও উড়ালসেতু
বিষয়শ্রেণী:বাংলাদেশের সড়ক সেতু
বিষয়শ্রেণী:বাংলাদেশের পরিবহনব্যবস্থা
বিষয়শ্রেণী:শেখ হাসিনার প্রধানমন্ত্রিত্ব
সর্বত্রেশ্বর শিবমন্দির

**সর্বত্রেশ্বর শিব মন্দির** ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। মন্দিরটি শিশুপালগড়ের দিকে যাওয়া লুইস রাস্তার শাখা মহাবীর লেনের ডানপাশে অবস্থিত। বৃত্তাকার যোনিপীঠের উপর অধিষ্ঠিত শিবলিঙ্গ এই মন্দিরের আরাধ্য দেবতা। মন্দিরটি এখনো সচল আছে এবং বর্তমান প্রধান পুরোহিতের নাম বিভূতিভূষণ দাস। গাঙ্গুয়া জলধারার ডান তীরে মন্দির সীমানা অবস্থিত।

## বর্ণনা
সর্বত্রেশ্বর শব্দের অর্থ তিনি সব স্থানের ঈশ্বর। মন্দিরটির দেখাশোনার দায়িত্বে আছে গড় মহাবীর উন্নয়ন পরিষদ। পরিষদের সভাপতি প্রতাপ কুমার মহাপাত্র এবং সেক্রেটারি বিভূতিভূষণ দাস।

মন্দিরটির স্থাপত্যধারা থেকে ধারণা করা হয় যে এটা সম্ভবত দশম শতকের কাজ। মন্দিরটি পিধা দেউল ধরনের।

স্থানীয় জনশ্রুতি অনুযায়ী মন্দিরটি ছেদি শাসক খারাভেলা নির্মাণ করেন যিনি ১ম শতকে কলিঙ্গদেশ শাসন করতেন।

বিভিন্ন ধর্মীয় উৎসবাদি যেমন জগর, রাজা সংক্রান্তি এখানে পালিত হয়। এছাড়া বিবাহআসর,  পৈতাধারণ, জন্মদিন পালন এবং সমাবেশ ইত্যাদির আয়োজন করা হয়ে থাকে।

মন্দিরটির ১০০ মিটার পূর্বে প্রাচীন দুর্গ শিশুপালগড় অবস্থিত এবং ১০০০ মিটার দূরে মদনেশ্বর শিবমন্দির অবস্থিত। 
## স্থাপত্যশৈলী
মন্দিরটি পূর্বমুখী। মন্দিরটিতে ৫.২০ বর্গমিটারের একটি বর্গাকার বিমান আছে যার সামনের পোর্চ ০.৯০ মিটার। বিমানটি পঞ্চরথ। নিচ থেকে উপর পর্যন্ত মন্দিরটি বড়, গান্দি এবং মস্তক অংশে বিভক্ত। জঙ্গ অংশ ০.৮৪ মিটারের তলজঙ্ঘ এবং ০.৮০ মিটারের উপরজঙ্ঘ নিয়ে গঠিত। এই দুটি অংশ ০.২৪ মিটারের বন্ধন দ্বারা পৃথক করা হয়েছে। বারান্দার পরিমাপ ০.৪০ মিটার।

পূর্বদিকের কুলুঙ্গিতে চারহাত যুক্ত কার্তিক আছে যার প্রধান ডান হাতে ধনুক ও বামহাতে অভয়মুদ্রা এবং উপরের বাম হাতে নাগপাশ ও ডান হাতে তীর ধরা। উত্তরের কুলুঙ্গিতে চারহাতযুক্ত পার্বতী সিংহের পিঠে বসা যার ডান হাতে অভয়মুদ্রা এবং বামহাতে পদ্ম ধরা। দক্ষিণের কুলুঙ্গিতে চারহাতের গণেশমূর্তি আছে। যার প্রধান বামহাতে লাড়ু এবং অন্যহাতে দাঁত ধরা। উপরে বামহাতে পরশু এবং ডান হাতে অক্ষমালা ধরা। তার মাথায় জটামুকুট।

সিমেন্ট আস্তরণ দেওয়ায় মন্দিরটি দেখতে সাধারণ ধরনের। দরজার চৌকাঠ ১.৯৫ মিটার উঁচু এবং ০.৯০ মিটার চওড়া।  মন্দিরটি ধূসর চুনাপাথরে  কলিঙ্গ শৈলীতে নির্মিত। 
## সংরক্ষণ
১৯৮০ সালে স্থানীয় জনগণ মন্দিরটি সংস্কার করে। বর্তমানে মন্দিরটি রক্ষণাবেক্ষণ করে পরিষদ।

## তথ্যসূত্র

বিষয়শ্রেণী:ভুবনেশ্বরের হিন্দু মন্দির
বিষয়শ্রেণী:শিবমন্দির
মানসিক স্বাস্থ্য

থাম্ব|মানসিক স্বাস্থ্যের ধারণাগত চিত্র, যেখানে একটি মস্তিষ্ক লাল গোলকের দ্বারা পরিবেষ্টিত।
**মানসিক স্বাস্থ্য** বলতে আবেগীয়, মনস্তাত্ত্বিক এবং সামাজিক সুস্থতাকে বোঝায়, যা জ্ঞান, উপলব্ধি এবং আচরণকে প্রভাবিত করে। বিশ্ব স্বাস্থ্য সংস্থা (ডব্লিউএইচও) এর মতে, এটা এমন একটি অবস্থা যেখানে ব্যক্তি তার ক্ষমতা উপলব্ধি করতে পারে, জীবনের স্বাভাবিক চাপের সাথে মোকাবিলা করতে পারে, উৎপাদনশীল  এবং ফলপ্রসূভাবে কাজ করতে পারে এবং তার নিজের  সমাজে অবদান রাখতে পারে।  এটি একইভাবে নির্ধারণ করে যে একজন ব্যক্তি কীভাবে চাপ, আন্তঃব্যক্তিক সম্পর্ক এবং সিদ্ধান্ত গ্রহণকে নিয়ন্ত্রণ করে।  মানসিক স্বাস্থ্যের মধ্যে রয়েছে ব্যক্তিগত সুস্থতা, আত্মবিশ্বাস , স্বায়ত্তশাসন, যোগ্যতা, পারস্পরিক নির্ভরতা, এবং অন্যদের মধ্যে একজনের বুদ্ধিবৃত্তিক এবং আবেগীয় সম্ভাবনাকে উপলব্ধি করার ক্ষমতা । 

ইতিবাচক মনোবিজ্ঞান বা হোলিজমের দৃষ্টিকোণ থেকে, মানসিক স্বাস্থ্যের মধ্যে একজন ব্যক্তির জীবনকে উপভোগ করার ক্ষমতা এবং জৈবনিক কার্যকলাপ এবং মানসিক সক্ষমতা অর্জনের প্রচেষ্টার মধ্যে ভারসাম্য তৈরি করাও অন্তর্ভুক্ত থাকতে পারে।  সাংস্কৃতিক পার্থক্য, ব্যক্তিগত দর্শন, বিষয়গত মূল্যায়ন, এবং প্রতিযোগিতামূলক পেশাদার তত্ত্বসমূহ কীভাবে একজন "মানসিক স্বাস্থ্য" সংজ্ঞায়িত করে তা প্রভাবিত করে।  মানসিক স্বাস্থ্য সমস্যার সাথে সম্পর্কিত কিছু প্রাথমিক লক্ষণ হল ঘুমে সমস্যা, শক্তির অভাব, ক্ষুধামন্দা, নিজের বা অন্যের ক্ষতি করার চিন্তা, আত্মবিচ্ছিন্নতা (যদিও অন্তর্মুখীতা এবং একাকীত্ব সবসময় অস্বাস্থ্যকর নয়), এবং প্রায়ই বাস্তবতা থেকে বিচ্ছিন্ন হয়ে যাওয়া। 

## মানসিক রোগ
পাবলিক হেলথ এজেন্সি অব কানাডা অনুযায়ী, মানসিক স্বাস্থ্য হল একজন ব্যাক্তির ক্ষমতা যা তাকে অনুভব করতে, চিন্তা করতে, এবং এমনভাবে কাজ করতে সক্ষম করে যে তার জীবনের গুণগত মান উন্নত হয় এবং ব্যক্তিগত, সামাজিক ও সাংস্কৃতিক সীমানাগুলি সংরক্ষিত থাকে। এর যেকোনো প্রতিবন্ধকতা মানসিক রোগ বা মানসিক অসুস্থতার ঝুঁকি বাড়ায়, যা মানসিক স্বাস্থ্যর একটি উপাদান। ২০১৯ সালে, বিশ্বব্যাপী প্রায় ৯৭০ মিলিয়ন মানুষ মানসিক রোগে আক্রান্ত হয়েছিল, যার মধ্যে উদ্বেগ ও হতাশা হল সবচেয়ে সাধারণ রূপ। বছরের পর বছর মানসিক রোগের সংখ্যা উল্লেখযোগ্যভাবে বেড়েছে। মানসিক রোগগুলি স্বাস্থ্য সম্পর্কিত অবস্থাসমূহ যা জ্ঞানীয় কার্যক্রম, আবেগিক প্রতিক্রিয়া এবং আচরণকে প্রভাবিত ও পরিবর্তিত করে এবং এর সাথে উদ্বেগ ও/অথবা অক্ষম কাজকর্ম যুক্ত থাকে। 
 আইসিডি-১১ হল বৈশ্বিক মানদণ্ড যা বিভিন্ন মানসিক রোগ নির্ণয়, চিকিৎসা, গবেষণা, এবং রিপোর্ট করার জন্য ব্যবহৃত হয়। যুক্তরাষ্ট্রে, ডিএসএম-৫ মানসিক রোগের শ্রেণীবিভাগ ব্যবস্থারূপে ব্যবহৃত হয়।

মানসিক স্বাস্থ্য কিছু জীবনধারা বিষয়ক ফ্যাক্টরের সাথে সম্পর্কিত যেমন খাদ্য, ব্যায়াম, চাপ, মাদকদ্রব্যের অপব্যবহার, সামাজিক সম্পর্ক ও যোগাযোগ। মানসিক অসুস্থতা পরিচালনায় মনোরোগ বিশেষজ্ঞ, মনোবিজ্ঞানী, লাইসেন্সপ্রাপ্ত ক্লিনিক্যাল কাউন্সেলর, সামাজিক কর্মী, নার্স প্র্যাকটিশনার এবং পরিবারের চিকিৎসকরা থেরাপি, কাউন্সেলিং এবং ওষুধের মাধ্যমে সহায়তা করতে পারেন।

## আরও দেখুন

## তথ্যসূত্র

## আরও পড়ুন

* উইলিয়াম সুইটসারের অনলাইন বই

## বহিঃসংযোগ

* 
* 
* Mental Health by WHO
* The Public Health Agency of Canada
* 
* National Institute of Mental Health (United States)
* Health-EU Portal Mental Health in the EU
* Mental Health Department of Health (United Kingdom)

বিষয়শ্রেণী:মানসিক স্বাস্থ্য
টিআরটি ওয়ান

**টিআরটি ১** প্রথম তুর্কি জাতীয় টেলিভিশন স্টেশন।

## পরিচিতি
টিআরটি১ তুর্কির ১ম টেলিভিশন চ্যানেল। এটি ১৯৬৮ সালের ৩১ জানুয়ারি প্রাথমিকভাবে পরীক্ষামূলক সম্প্রচার শুরু করে এবং ১৯৭১ সালের ডিসেম্বরে পূর্ণাঙ্গভাবে সম্প্রচার শুরু করে। এটি ছিল ১৯৮৬ সালের পয়লা সেপ্টেম্বর পর্যন্ত তুরস্কের একমাত্র চ্যানেল যখন টিআরটি ২ পরীক্ষামূলক সম্প্রচার শুরু করেছিল। এছাড়াও এটি আজারবাইজানের ভিআইএ টেরিস্টরিয়াল মাধ্যমে দেখতে পাওয়া যায়।

## অনুষ্ঠানমালা
টিআরটি ১ মূলত সংবাদ, সঙ্গীত, বিনোদন, নাটক, খেলাধুলা থেকে শুরু করে শিক্ষামূলক এবং কলা সহ বাণিজ্যিকভাবে বিভিন্ন অনুষ্ঠানমালার সমন্বয়ে একটি বৃহত্তর অংশ হিসেবে তুর্কি ভাষার সম্প্রচার করে থাকে। চ্যানেল বিশ্বব্যাপী বিভিন্ন জনপ্রিয় ধারাবাহিক সম্প্রচারের জন্য সুনাম অর্জন করেছে।

জনপ্রিয় অনুষ্ঠানগুলোর মধ্যে রয়েছে:
* দিরিলিস আরতুগ্রুল

## আরো দেখুন
* টার্কিশ রেডিও অ্যান্ড টেলিভিশন কর্পোরেশন

## বহিঃসংযোগ
*টিআরটির অফিসিয়াল ওয়েবসাইট 
*টিআরটি ১ সম্প্রচারের সময়সূচী 
*টিআরটি ১ সরাসরি সম্প্রচার 
*টিআরটি ১

বিষয়শ্রেণী:তুরস্কের টেলিভিশন স্টেশন
বিষয়শ্রেণী:তুর্কি-ভাষার টেলিভিশন স্টেশন
বিষয়শ্রেণী:১৯৬৮-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:১৯৬৮-এ প্রতিষ্ঠিত তুর্কি প্রতিষ্ঠান
বিষয়শ্রেণী:তুর্কি রেডিও এবং টেলিভিশন কর্পোরেশন
বিষয়শ্রেণী:তুর্কি ভাষার টেলিভিশন স্টেশন
আ সসারফুল অব সিক্রেট্‌স

***আ সসারফুল অব সিক্রেট্‌স*** ব্রিটিশ প্রোগ্রেসিভ রক ব্যান্ড পিংক ফ্লয়েডের দ্বিতীয় স্টুডিও অ্যালবাম। এটি ২৯ জুন ১৯৬৮ সালে ইএমআই কলাম্বিয়া কর্তৃক যুক্তরাজ্যে এবং ২৭ জুলাই ১৯৬৮ সালে টাওয়ার রেকর্ডস কর্তৃক মার্কিন যুক্তরাষ্ট্রে প্রকাশিত হয়। অ্যালবামটি সিড ব্যারেটের ব্যান্ড থেকে প্রস্থানের পূর্বে কিছু সময় এবং পরে ব্যারেটকে ছাড়াই রেকর্ড করা হয়েছিল। ব্যারেটের আচরণ ক্রমবর্ধমানভাবে অনির্ভরযোগ্য হয়ে ওঠায়, তিনি ব্যান্ড ছেড়ে যেতে বাধ্য হন এবং ডেভিড গিলমোরকে জানুয়ারি ১৯৬৮ সালে নিযুক্ত করা হয়।

ফলস্বরূপ, *আ সসারফুল অব সিক্রেট্‌স* পিংক ফ্লয়েডের একমাত্র অ-সংকলিত অ্যালবাম যাতে ব্যন্ডের পাঁচ সদস্যের উপস্থিতি রয়েছে। এক পাশে গিলমোরের পাঁচটি গান ("রিমেম্বার অ্যা ডে" ও "জাগব্যান্ড ব্লুস" বাদে) এবং অপর পাশে ব্যারেটের তিনটি গান ("রিমেম্বার অ্যা ডে", "জাগব্যান্ড ব্লুস" ও "সেট দ্য কন্ট্রোল্‌স ফর দ্য হার্ট অব দ্য সান") যুক্ত ছিল। *সেট দ্য কন্ট্রোল্‌স ফর দ্য হার্ট অব দ্য সান* ছিল পাঁচ সদস্যের একত্রে উপস্থিত হওয়া একমাত্র গান। ব্যান্ডের ড্রামবাদক নিক মেইসন *অ্যা সোসারফুল অব সিক্রেট্‌স*কে তার প্রিয় পিংক ফ্লয়েড অ্যালবাম হিসাবে মনে করেন।

প্রকাশের পরে, *আ সসারফুল অব সিক্রেট্‌স* যুক্তরাজ্যের চার্টে নয় নম্বরে স্থানে পৌঁছেছিল, তবে ব্যান্ডের একমাত্র স্টুডিও অ্যালবাম হিসাবে এটি মার্কিন যুক্তরাষ্ট্রে চার্টে যুক্ত হতে ব্যর্থ হয়েছিল। অ্যালবামটি বেশিরভাগ ইতিবাচক পর্যালোচনা পেয়েছিল, যদিও অনেক সমালোচক এটিকে *[[দ্য পাইপার অ্যাট দ্য গেট্‌স অব ডউন]]* অ্যালবামের তুলনায় নিকৃষ্ট বলে মনে করেছেন।

## ট্র্যাক তালিকায়ন

## তথ্যসূত্র
**পাদটিকা**

**উদ্ধৃতিসমূহ**

## বহিঃসংযোগ

*
*
*

বিষয়শ্রেণী:১৯৬৮-এর অ্যালবাম
বিষয়শ্রেণী:ইংরেজি ভাষার অ্যালবাম
বিষয়শ্রেণী:পিংক ফ্লয়েডের অ্যালবাম
বিষয়শ্রেণী:হিপনোসিস কর্তৃক প্রচ্ছদ শিল্পসহ অ্যালবাম
বিষয়শ্রেণী:স্টর্ম থরগের্সন কর্তৃক প্রচ্ছদ শিল্পসহ অ্যালবাম
বিষয়শ্রেণী:নরম্যান স্মিথ (রেকর্ড প্রযোজক) প্রযোজিত অ্যালবাম
বিষয়শ্রেণী:অ্যাবি রোড স্টুডিওসে রেকর্ডকৃত অ্যালবাম
বিষয়শ্রেণী:ইএমআই কলাম্বিয়া রেকর্ডসের অ্যালবাম
বিষয়শ্রেণী:টাওয়ার রেকর্ডসের অ্যালবাম
সালন্দর উচ্চ বিদ্যালয়

**সালন্দর উচ্চ বিদ্যালয়** বাংলাদেশের ঠাকুরগাঁও জেলার ঠাকুরগাঁও সদর উপজেলার সালন্দর ইউনিয়নে অবস্থিত একটি শিক্ষা প্রতিষ্ঠান। 

## ইতিহাস
ঠাকুরগাঁও জেলার সদর উপজেলাধীন সালন্দর উচ্চ বিদ্যালয় একটি ঐতিহ্যবাহী শিক্ষা প্রতিষ্ঠান। সালন্দরের কমরুল হুদা চৌধুরী ১৯৬২ সালে  এই বিদ্যালয়টি প্রতিষ্ঠা করেন।
## শিক্ষকমণ্ডলী ও শিক্ষার্থী
বর্তমানে এই বিদ্যালয়ের প্রধান শিক্ষক মোহাম্মদ মোকবুল আলম। সালন্দর উচ্চ বিদ্যালয়ে বর্তমানে প্রায় ১ হাজার শিক্ষার্থী অধ্যায়নরত রয়েছে।

## তথ্যসূত্র

বিষয়শ্রেণী:ঠাকুরগাঁও জেলার বিদ্যালয়